Општи методички подаци о часу:

	Наставни предмет:
	Грађанско васпитање

	Наставна тема:
	Глобализација

	Наставна јединица:
	Глобализација и потрошачко друштво; светски брендови и њихове поруке младима.

	Претходна наст. јединица:
	

	Наредна наст. јединица:
	

	Тип часа:
	обрада

	Метод рада:
	групни рад

	Облик рада:
	радионица

	АВ средства: 
	Прилог 1. – картице за поделу у групе за сваког ученика; Прилог 2. – комплет радног материјала  „Брендови око мене“ за сваку групу: географска карта света, основне информације о великим компанијама, инструкције за рад; Прилог 3. – дидактички материјал „Речник савременог човека“ за сваког ученика; Прилог 4. – заједнички табеларни пано за презеновање групних увида; Прилог 5 -  постер питање „…о томе се прича“.

	Потрошни материјал:
	 маркери, фломастери у три боје;  креп трака; коверте; креда, флипчарт папири.


	ПРИПРЕМНЕ   АКТИВНОСТИ


Циљеви часа:

- подстицање ученика да кроз упознавање са појмовима „глобализација“ и „бренд“ на практичном плану схвате да постизање високог економског развоја има различите последице на квалитет живљења појединца и друштва у целини
- развијање вештине објективног сагледавања одговорности мултинационалних компанија за догађаје у будућности
- подстицање на критичко промишљење о утицају глобализације на људска права и промовисање стилова живљења
Исходи:
- ученици ће знати кључне информације о мултинационалним компанијама и да светски ресурси и расположиво богатство нису једнако распоређени
- ученици ће моћи да издвоје кључне тачке утицаја глобализације на живот појединца
МЕТОДОЛОШКО-САЗНАЈНИ ОКВИР
Кључни појмови и њихови аспекти релевантни за планирану обраду на часу:

	појам 
	опис појма

	брендирање/
бренд
	Процес на основу којег компаније диференцирају своју понуду производа у односу на конкуренцију.

Марка, робна марка – име, термин, знак, симбол, облик или њихова комбинација која означава производ једног предузећа различито од другог предузећа а са циљем да се освоји што веће тржиште, успешно конкурише као препознатљив и из било ког разлога тражен производ од стране што већег броја конзумената. Пружа одређену врсту гаранције потрошачу, а када постану одређени статусни симболи, брендови задовољавају и неке посебне (психолошке,  емотивне) жеље потрошача. 

	глобализација
	 Процес чије су карактеристике:
1. ширење телекомуникационих и информатичких технологија;

2. смањење државних препрека трговини и инвестицијама;

3. повећање протока капитала и међузависности финансијских тржишта.
Глобализација промовише повећану покретљивост људи иако је контрола над миграцијама већа него икада (ваздушни саобраћај није био никада важнији у светској историји), глобалне алијансе међу компанијама су све више уобичајене (пример су телекомуникационе и прехрамбене индустрије), а могуће је и виртуелно ћаскати са људима у било којој земљи у свету, коначно, финансијски крахови у Азији, Латинској Америци као и светска економска криза указују на све већу економску и финансијску међузависност. Изазови савременог друштва у погледу глобализације су како ојачати заштиту људских права и законима ограничити моћ компанија, нарочито када оне послују у сиромашнијем делу света; како спречити хомогенизацију друштва односно омогућити да се не изгубе специфичности сваке земље и да се не прекрше права на уживање у властитој култури.

	мултинационална компанија
	Алтернативно, транснационалне компаније: велике пословне корпорације које делују широм света и контролишу богатства која у неким случајевима премашују национална богатства. Њихов раст до међународне моћи био је толико брз да се није развио законодавни оквир који би контролисао њихове активности. Мултинационалне компаније биле су у стању да максимализују своје профите умањујући своје пореске обавезе кроз властите међународне канале за промет новчаних средстава, што је практично постало закон за себе, те способне да утичу на владе, законодавна тела и медије у властиту корист. Од кад су мултинационалне компаније толико велике да их нико не може сматрати одговорним за њихове неумерености и од када је максимализација раста профита и раста компанија од самог почетка њихова једина сврха, њихово понашање у свету стреми да буде експлоататорско и неодговорно. У неразвијеним земљама оне искоришћавају природна богатства и јефтин рад, продају неподесну и друштвено шкодљиву технологију, манипулишу са стварањем лажних потреба у служби профита старајући се о њима, и изазивају еколошке катастрофе. Потреба за спољном агенцијом која би управљала делатностима тих великих корпорација је хитна, али њена употреба наилази на страшне проблеме, посебно од када су владе у целости створене од људи исте врсте.

	људска права
	Скуп вредности на која полаже право свако људско биће својим рођењем а пре свега  право на слободу, толеранцију и емпатију, стога људска права утичу на сваки аспект нашег живота. Кршење људских права лежи у корену већине данашњих проблема у свету: насиља, сиромаштва, глобализације, угрожавања животне средине, економске неједнакости и безакоња. Иако су према свом изворном значењу била ограничена на грађанску и политичку сферу, сада је све јасније да морају обухватити и социјална, културна и економска питања. Међународна заједница данас препознаје неколико генерација људских права: 

-ПРАВА НА СЛОБОДУ која укључују грађанска и политичка права, као што су право на слободу изражавања, удруживања, право на живот, правично суђење, учешће у политичком животу заједнице итд
-ПРАВА НА ЈЕДНАКОСТ која укључују социјална, економска и културна права, као што су право на адекватан животни стандард, на рад, на синдикално удруживање, на здравље и образовање

-ПРАВА НА СОЛИДАРНОСТ која су позната и као „наступајућа“ права, будући да су у процесу препознавања и признавања а односе се на колективна права друштва или народа, као што су право на одрживи развој, мир, здраву животну средину

	рекламе
	Реклама се може одредити као смишљено, систематско и контролисано ширење информације о неком производу или услузи која се нуди потенцијалним купцима/клијентима,уз поруку о неспорном кавалитету тог производа, у поређењу са сличним производима других произвођача. Прикривајући свој пословни интерес настоји да наведе потрошаче да се определе управо за њихов производ – услугу. Циљ рекламе је да убеди потенцијалне купце да се определе за рекламирани производ, чак и када им није потребан или им у потпуности не одговара. 
Као доминантни и свеобухватни модел комуникације који је оснажен ером електронских медија, реклама представља својеврсну парадигму западноевропске културе. Сврха рекламе - феномен потрошње.

Реклама као систем комуникације - служи се симболичким језиком. Одвија се преко различитих типова оглашавања, не нуди само предмете, већ идеје, вредности, значења, облике живота и мишљења - по томе се може рећи да реклама представља слику културе. 


	Коришћени
 извори 
сазнања, 
стручна 
литература


	-Брандер П. и аутори «КОМПАС», Приручник за образовање младих о људским правима, Савет Европе и Министарство за људска и мањинска права РСрбије, за издавача Група «Хајде да...», 2007.
-«АБЦ – Подучавање људским правима, практичне активности за основне и средње школе», УН Њујорк и Женева, 2004.
-прилози са званичних презентација компанија на интернету



АРТИКУЛАЦИЈА  ЧАСА


	Уводни део

                                                                                Оквирно време планирано за обраду: до 5  мин. 


Методе/технике/облици: за формирање повољних полазних околности и увод у рад
Руковођени дијалог и подела у групе придруживањем бренда симболу и питању на картици
Опис наставне ситуације. Активности наставника и ученика: 

- пре почетка часа на табли су залепљена и преклопљена 2 већа папира: 1 постер за дискусију (прилог 4) на часу и 2 питање (прилог 5)за домаћи, тако да се не види  њихов садржај; клупе и радни материјал постављени тако да сугеришу рад у групама
- Наставница позива ученике/це да саопште шта знају о мултинационалним компанијама и њиховим кључним карактеристикама и позива их да упишу своје омиљене марке производа на картицама које сугеришу тип производа  (Прилог 1 – картице са симболима: патика, аутомобил, освежење са киоска, мобилни телефон). 
- Потом позива ученике/це да се према симболу на картицама групишу у 4 групе и припреме за групни рад. Свакој групи дели коверту у којој се налази сет за рад група Прилог 2. „Брендови око мене“ и саопштава да је то материјал на коме ће радити.
	Главни део

                                                                                    Оквирно време планирано за обраду: до 30 мин.        


Методе рада/технике/облици: 

Рад у малој групи који обухвата рад на тексту и презентовање; вођена дискусија; размена на великој групи 
Опис наставне ситуације. Активности наставника и ученика: 

- Наставница појашњава да свака група пред собом има сет радног материјала и подсетник за рад. Задатак је најпре прочитати кључне информације о великим компанијама и на основу датог текста нацртати мрежу представништава за сваку компанију на понуђеној карти света. Након тога повести краћи разговор у групи по инструкцијама наведеним у задатку (сетити се бар једне рекламе датог бренда; промислити које су бар три поруке које се рекламом упућују потрошачу).  Саопштава да раде заједно и кооперативно и да за рад имају 15 минута.
- Током рада, наставница обилази групе и подстиче ученике/це да што квалитетније ураде задатак, помажући по потреби. Када се увери да су све групе завршиле, наставница појашњава да ће други део задатка радити заједно и отвара постер за размену и дискусију увида до којих су дошле групе (Прилог 4 – табеларни пано).
- Наставница позива да најпре групе редом представе своја запажања о мрежи утицаја мултинационалних компанија на земље света (дискусија о подацима везаним за компаније и њихову географску распрострањеност, прва колона на табели). Излиставање запажања, илустровано попуњеним картама, води према питањима типа: 

· Шта уочавате на основу изгледа распореда представништава једне велике компаније и њеног седишта? 
· Зашто је таква расподела?

· Шта мислите какви су услови рада у различитим деловима света за запослене који раде за једну исту компанију?

- Након првог прегледа запажања наставница отвара питања за преостала поља у реду табеле водећи процес запажања ученика питањима типа:
· Ако преко реклама на различитим медијима сазнајемо о производу дате компаније и ако знамо да се за њих троши пуно новца, које нам поруке шаљу компаније о својим брендовима? Какви су то производи по квалитету, цени...
· Коме се обраћају кроз ЕПП? Ко су потенцијалне циљне групе?

· Који животни стил сте препознали у рекламним порукама? Шта нам сугеришу да је најважније, како да живимо, осећамо се, шта нам је препоручена вредност?

- Наставница бележи кључне одговоре у одговарајућа поља табеле 
- Дискусија се заокружује питањем на које се још области човековог живљења и рада односе поруке које нам шаљу компаније и све што ученици/це саопште бележи на табли поред постера, подстичући их да уоче да су то и остале привредне гране значајне за економски развој једног друштва.
	Завршни део

                                                                                    Оквирно време планирано за обраду: до 10 мин.   


Методе рада/технике/облици: за сумирање и повратну спрегу сазнања
Сумирање, евалуација.
Опис наставне ситуације. Активности наставника и ученика: 

- Наставница подстиче ученике/це да примете да су мултинационалне компаније богатије од држава у којима су настале и да су као такве носиоци економског развоја друштава али и одговорне за различите последице (позитивне и негативне)

Позива ученике да наведу примере за које знају. (могу се појавити примери: имају већи утицај на егзистенцију и културу него држава јер саме одређују висину плата; промовишу моделе очувања животне средине иако су фокусиране на економску добит; отимајући се за тржиште подстичу хомогенизацију у смислу да једемо исту храну, слушамо исту музику, гледамо исте филмове, носимо исту гардеробу... )
- у завршници дискусије, наставница саопштава да ће последње питање бити такво да се сада на њега не одговори. Отвара преклопљени папир са исписаним питањем „Како компаније и глобализација утичу на мене, на остваривање мојих права?“. Позива ученике да сликају питање са табле, размисле о њему, уоче каква имају лична искуства али и поразговарају са својим члановима породице, пријатељима и „чика Гуглом“ јер ће на следећем часу управо о томе и разговарати, како би се спремили за мало истраживање феномена „глобализација“. Како би им било лакше да се оријентишу у том задатку до наредног часа, дели материјал „Појмовник за свет у којем одрасташ“.
- Евалуација – ученици/це се позвају да се у простору распореде у ред који ће сугерисати скалу доживљаја рада на часу од „интересантно“ до „досадно“

**********************************************************************************************************************************************************
ПРИЛОЗИ (унапред спремити, исецкати, умножити и сл. за групе / сваког ученика / пано…)
Прилог 1.  Картице за поделу у групе и излиставање брендова
	Моја омиљена марка аутомобила 

	Моја омиљена марка патика

	Моја омиљена марка мобилног телефона

	Моје омиљено освежење на великом одмору 

Прилог 2. Сет материјала у коверти „Брендови око мене“
· Задатак за рад група
	У наредних 10 минута, као група, треба да урадите следеће: 

А) Најпре прочитајте текст а затим на карти нађите седиште компаније и повежите га са представништвима која су вам набројана у опису.  За сваку компанију користите различиту боју. Поразговарајте кратко о запажањима која вам се намећу када сагледате компанију и њену мрежу представништава или производних погона.

Б) Сетите се по једне рекламе за неки производ који вам нуди компанија о којој сте читали.

Г) Размислите о томе које вам поруке шаљу ове компаније рекламирајући своје робне марке.

Д) Договорите се ко ће бити представник/представница ваше групе и саопштити шта сте уочили радећи овај задатак.

Сретан и забаван рад вам желимо (



· Карта света

· Приказ основних информација о компанијама

	1.група        

Coca-Cola
- Компанија „Coca-Cola“ је корпорација за производњу, продају и маркетинг безалкохолних пића. Компанија производи само концентрат сирупа, који даље предаје на флаширање фирмама широм света. Осим саме Кока-Коле, компанија нуди више од 500 брендова (укључујући и  Фанту и Спрајт).
- Компанија Coca-Cola je основана 1892. године. Њен оснивач Ејса Григс Кендлер je претходно откупио формулу и бренд од њеног проналазача, фармацеута Џона Стита Пембертона
- Седиште компаније је у Атланти, у савезној америчкој држави Џорџији. Фабрике које врше флаширање Coca-Colа-иних безалкохолних пића налазе се широм света, са одређеним регионалним центрима. Coca-Cola продаје своја пића у 200 држава. Процењује се да се дневно прода 1,7 милијарди пића. Скоро половина пића се произведе и прода у САД, око трећине у Мексику, Индији, Бразилу, Јапану и Кини, а преостало у осталим земљама.

- Компанија запошљава 146.000 радника.

- Приход компаније je 2012. године износио 48 милијарди долара.

- „Coca-Cola HBC Srbija“ је овлашћена пунионица, са седиштем у Земуну, која припада Coca-Cola Hellenic групи, са седиштем у Атини. Coca-Cola je у Србији постала потпуни или делимични власник фирми „Роса“, „Next“ и „СУ-Воће“.
Nestle 
- Компанија „Nestle S.A.“ је највећа светска прехрамбена компанија. Производи: храну за бебе, флаширану воду, житарице (мусли и сл.), кафу, слаткише, млечне производе, сладолед, грицкалице, концентрате за супе и сосове, зачине, смрзнуту храну, здраву храну и храну за кућне љубимце. Nestle нуди око 8000 брендова. Из свог домена компанија излази тиме што је сувласник компаније L'Oreal, која се бави козметиком.
- Компанија настаје 1905. године спајањем две америчко – швајцарске компаније, које су се бавиле производњом углавном млечних производа. Један од оснивача се презивао Nestle.

- Седиште компаније је у граду Vevey у Швајцарској. Канцеларије компаније налазе се на свим континентима. Компанија је власник око 450 фабрика, које се налазе у Швајцарској, Француској, Италији, Енглеској, Немачкој, САД, Мексику, Чилеу, Израелу, Индији, Кини, Сингапуру, Обали Слоноваче...

- Nestle запошљава око 328.000 радника.

- Приход компаније је 2011. године износио 86 милијарди долара.
Bambi 
- Компанија „Бамби - Банат“ производи кекс, слане грицкалице, вафле, бомбоне и чоколаде, са посебним освртом на здраву храну. Познати су брендови: Плазма, Златни Пек, Wellness, Yo Yo, Yo D'Oro, Još!, Juhu! и др.
- Компанија настаје 2007. године спајањем компанија „Бамби“ из Пожаревца и „Банат“ из Вршца. Данас послује као саставни део DANUBE FOODS групе. Сама компанија „Бамби“ почиње са радом 1967. године као фабрика дечјег кекса.

- Седиште компаније је у Београду, a фабрике се налазе у Пожаревцу и Вршцу. Бабми - Банат извози своје производе у БиХ, Црну Гору, Хрватску, Македонију, ЕУ, Швајцарску, САД, Канаду и Аустралију.

- Данас за компанију ради oкo 1100 људи. Годишњи приход је 100 милиона долара.
	2. група              

Ford
-Компанија „Ford“ производи аутомобиле, комерцијална возила и делове под брендом „Ford“ и луксузне аутомобиле под брендом „Linkoln“. По производњи je 2. у САД, a 5. у свету.

- Оснивач компаније је Хенри Форд 1903. године. У својој фабрици први примењује покретну траку, што омогућава масовну производњу.

- Седиште компаније je у Дирборну (предграђу Детроита) у савезној држави Мичиген. Широм света смештено je 90 фабрика: у САД, Канади, Мексику, Уједињеном Краљевству, Немачкој, Белгији, Шпанији, Турској, Бразилу, Аргентини, Аустралији, Кини, Тајланду, Индији, Јужној Африци...

- Ford запошљава oкo 164.000 људи.

- Приход компаније износио je 2011. године 136 милијарди долара.
Mercedes
-Компанија „Mercedes – Benz“ производи аутомобиле, аутобусе, камионе и доставна возила. По броју продатих возила je 13. у свету, a 2. je у свету по производњи камиона.
- Компанија је настала 1926. године уједињењем фабрика Готлиба Дајмлера и Карла Бенца. Данас је део концерна Daimler AG.

- Назив Мерцедес потиче од аустроугарског трговца Јелинека, који је затражио да се аутомобили које је купио назову по његовој кћерки.

- Седиште компаније је у Штутгарту, у области Баден – Виртемберг у Немачкој. Фабрике у којима се производе делови или склапају готови аутомобили, налазе се широм света: у Немачкој, Аустрији, Босни и Херцеговини, Финској, Мађарској, Шпанији, Уједињеном Краљевству, Турској, Ирану, Индији, Кини, Индонезији, Малезији, Филипинима, Тајланду, Јужној Кореји, Вијетнаму, САД, Канади, Мексику, Бразилу, Аргентини, Египту, Нигерији, Јужној Африци...

- Компанија запошљава oкo 267.000 људи.

- Заштитни знак – трокрака звезда – уведен је још 1909. године, a симболизује Дајмлерову идеју о производњи средстава за превоз земљом, ваздухом и водом.

- 2011. године компанија је остварила приход од 106 милијарди долара.
Fiat 
- Компанија „Fiat“ (Fabrica Italiana Automobili Torino) производи аутомобиле, комерцијална возила и ауто делове. По производњи аутомобила је на 4. месту у Европи, a 11. у свету.
- Fiat је основао Ђовани Ањели 1899. године.

- Седиште компаније је у Торину, у Италији. Производња се одвија широм света, а највећа је у Бразилу, Аргентини, Пољској... Fiat такође има и мањег или већег удела у бројним фирмама, међу којима су по производњи најзначајније компаније у Италији, Србији, Француској, Турској, Индији и Кини.  Fiat је временом потпуно или делимично преузео и компаније попут Ланче, Ферарија, Алфа Ромеа, Масератија, Крајслера.

- Компанија запошљава oкo 223.000 људи.

Fiat je 2012. године остварио приход од 84 милијарде долара.

	3. група         

 Samsung 
- Компанија „Samsung Group“  данас обухвата широк спектар филијала, које се баве електроником (Samsung Electronics – највећа светска компанија информатичке технологије), бродоградњом, грађевином, хемијском индустријом, осигурањем, маркетингом итд.
- Компанија је основана 1938. године, a у почетку се бавила продајом намирница. Име „Samsung“ значи „three stars“ (три звезде), при чему „три“ представља нешто велико, бројно и моћно, a „звезде“ прдстављају вечност.

- Седиште компаније је у Samsung Town-u у Сеулу, у Јужној Кореји. Прва постројења у иностранству почињу да отварају од 1982. године. Данас су представништва, фабрике, као и добављачи сировина и делова широм света: у Јужној Кореји, Јапану, Кини, Сингапуру, Малезији, Индији, САД, Мексику, Бразилу, Немачкој, Енглеској, Словачкој...

- Samsung запошљава 369.000 људи широм света.

- Приход компаније 2011. године износио je 247,5 милијарди долара.
Apple
- Компанија „Apple Inc.“ дизајнира, развија и продаје компјутерски хардвер, софтвер и потрошачку електронику. Најпознатији су по iPod музичким плејерима, iPhone smartphone-има и iPad таблет рачунарима. Данас су 2. у свету по информатичкој технологији и 3. у свету по производњи мобилних телефона.
- Компанију оснивају 1976. године Стив Џобс, Стив Возниак и Роналд Вејн. Назив „Apple“ потиче од чињенице да је један од оснивача, Стив Џобс, био на воћној дијети и посећивао фарму јабука.

- Седиште компаније је у граду Капертино у Силиконској долини у Калифорнији. Најзначајније филијале су у Ирској (у граду Корку је седиште Apple-a за Европу, Блиски Исток и Африку), Холандији, Луксембургу и Британским Девичанским острвима – због пореских олакшица. Компанија има малопродајне објекте у 14 држава широм света.

- Apple запошљава преко 72.000 радника.

- Приход компаније je 2012. године износио 156 милијарди долара.
	4. група  

Nike
-Компанија „Nike“ производи спортску обућу и одећу, спортску опрему и додатке, a у томе је на 1. месту у свету.

- Бил Боуерман и Филип Најт оснивају фирму 1964. године под називом „Blue Ribbon Sports“. Компанија 1978. године мења назив у „Nike“, по грчкој богињи победе.

- Седиште компаније је у граду Бевертону (зона Портланда) у Орегону, САД. Компанија има представништва у 45 држава изван САД и 700 продавница широм света. Већина фабрика се налази у Азији – у Индонезији, Кини, Тајвану, Вијетнаму, Пакистану, Филипинима, Малезији итд.

- Компанија запошљава преко 44.000 људи широм света.

- Чувени су лого „Swoosh“ и слоган „Just do it“.

- Компанија je 2012. године остварила приход од 24 милијарде долара.
Adidas
- Компанија „Adidas“ производи спортску обућу, одећу, спортску опрему и додатке, као и козметику. Adidas je 1. у Европи, a 2. у свету по производњи спортске опреме.

- Компанију Adidas je основао Адолф Даслер 1948. године, одвајајући се из заједничке фирме „Gebruder Dassler Schuhfabrik“, кoju je водио заједно са братом Рудолфом. Назив компаније потиче од надимка и првих слова презимена њеног власника (Aди + Дас).

- Седиште компаније је у граду Херцогенаурах у Немачкој. Бројна су представништва: у Портланду (САД), Хонг Конгу, Торонту (Канада), на Тајвану, у Енглеској, Јапану, Аустралији, Шпанији... Фабрике се налазе широм света – како у Европи и Северној Америци, тако и у Азији, где се и одвија највећа производња (у Кини, Вијетнаму, Индонезији, Индији, Тајланду...).

- Компанија запошљава преко 46.000 људи.

- Лого Adidasa чине три паралелне црте.

- 2012. године Adidas je остварио приход од 14,4 милијарди долара.



Прилог 3. за сваког ученика- Дидактички материјал „Појмовник за свет у којем одрасташ“
	ПОЈМОВНИК ЗА СВЕТ У КОЈЕМ ОДРАСТАШ

              Од како су настала (средином XX века) људска права су имала задатак да уреде начине на које држава треба да се понаша према својим грађанима. Међутим, данас, настајањем глобалне економије, многа предузећа превазишла су државу у приходима, моћи и утицају на животе људи. Док су државе правно (законима) одговорне својим грађанима, предузећа, нарочито она која раде у много различитих земаља у целом свету, имају мало правне одговорности. Она су одговорна само према својим деоничарима. Као последица тога, мултинационалне компаније су све више у центру људских права, све више се мора надзирати и контролисати њихов рад, пласман производа и утицај на појединца и његову културу, слободу, права. Постизање економског развоја, који има националне и међунационалне последице, јасно носи терет спроовођења права на пристојан стандард живота. Светски ресурси и његово расположиво богатство нису једнако распоређени и зато је значајно да сваки грађанин има свест о својој одговорности за благостање и богатство државе, а исто тако и за културу и квалитет знања на којима оне и настају. 
               Човек данашњице мора да познаје кључне појмове друштва, да буде критичан у прихватању реалности настојећи да је унапређује, да прави разумне изборе у понуди која је пред њим, како би знао да уживајући у предностима цивилизације (машине, апарати, потрошна роба...) чува своје еколошко окружење, буде солидаран према другима, да буде свестан повезаности и мреже утицаја међу државама и појединцима како би знао да препозна да ли је утицај на уштрб људских права и слобода. Неки од кључних појмова су и ови:
БРЕНД - марка, робна марка – име, термин, знак, симбол, облик или њихова комбинација која означава производ једног предузећа различито од другог предузећа а са циљем да се освоји што веће тржиште, успешно конкурише као препознатљив и из било ког разлога тражен производ од стране што већег броја корисника.
РЕКЛАМА -смишљено, систематско и контролисано ширење информације о неком производу или услузи која се нуди потенцијалним купцима, уз поруку о неспорном кавалитету тог производа, у поређењу са сличним производима других произвођача. Циљ рекламе је да убеди потенцијалне купце да се определе за рекламирани производ, чак и када им није потребан или им у потпуности не одговара. 
МУЛТИНАЦИОНАЛНА КОМПАНИЈА - велике пословне корпорације које делују широм света и контролишу богатства која у неким случајевима премашују национална богатства. Њихов раст до међународне моћи био је толико брз да се није развио законодавни оквир који би контролисао њихове активности, те су способне да утичу на владе, законодавна тела и медије у властиту корист. Од кад су мултинационалне компаније толико велике да их нико не може сматрати одговорним за њихове неумерености и од када је максимализација раста профита и раста компанија од самог почетка њихова једина сврха, њихово понашање у свету стреми да буде експлоататорско и неодговорно. У неразвијеним земљама оне искоришћавају природна богатства и јефтин рад, продају неподесну и друштвено шкодљиву технологију, манипулишу са стварањем лажних потреба у служби профита старајући се о њима, и изазивају еколошке катастрофе. Потреба за спољном агенцијом која би управљала делатностима тих великих корпорација је хитна, али њена употреба наилази на страшне проблеме.
ГЛОБАЛИЗАЦИЈА - Процес чије су карактеристике:

4. ширење телекомуникационих и информатичких технологија;

5. смањење државних препрека трговини и инвестицијама;

6. повећање протока капитала и међузависности финансијских тржишта.

Глобализација промовише повећану покретљивост људи иако је контрола над миграцијама већа него икада (ваздушни саобраћај није био никада важнији у светској историји), глобалне алијансе међу компанијама су све више уобичајене (пример су телекомуникационе и прехрамбене индустрије), а могуће је и виртуелно ћаскати са људима у било којој земљи у свету, коначно, финансијски крахови у Азији, Латинској Америци као и светска економска криза указују на све већу економску и финансијску међузависност. Изазови савременог друштва у погледу глобализације су како ојачати заштиту људских права и законима ограничити моћ компанија, нарочито када оне послују у сиромашнијем делу света; како спречити хомогенизацију друштва односно омогућити да се не изгубе специфичности сваке земље и да се не прекрше права на уживање у властитој култури. 
Загонетка људских права    Људска права су попут оклопа: она Вас штите; она су попут правила, јер Вам говоре како треба да поступате; она су попут судије, јер можете да им се жалите. Она су апстрактна као емоције, и, попут емоција, она припадају свима и она неће престати да постоје без обзира на то шта се догађа. Она су налик природи, јер могу бити нарушена, и попут душе, јер не могу да буду уништена. Она су попут времена, јер на исти начин третирају све нас – било да смо богати или сиромашни, стари или млади, светле или тамне пути, високи или ниски. Она нам обезбеђују поштовање и обавезују нас да се према другима понашамо на исти начин. Она су попут доброте, истине и правде, за које се често не слажемо када покушавамо да их дефинишемо али их сви са лакоћом препознајемо када их видимо.
	„Вредности су невидљиве као ветар. По треперењу листовазнате да има ветра. А вредности познајете по ономе што људи чине“

Ева Ансел
„Сви смо ми,

а посебно ја, одговорни за све и за свакога.“

Фјодор Достојевски

 „Ратови ће се водитидокле год људска врста не примети да је људска природа идентична, без обзира где се на свету налазимо.“

Пјер Дако



Прилог 4. Постер за таблу са схемом за вођену дискусију

Прилог 5. Постер питање за рад и размену до следећег часа „…о томе прича“

	Како компаније и глобализација утичу на мене, 

на остваривање мојих права?

